दिनचर्या बनाएं कुत्ते के बच्चे को उचित माहौल दें आपकी गैर-मौजूदगी के समय के लिए जरूरी तैयारियां
पपी को शौच के लिए ट्रेंड करते समय, नियमितता सबसे ज्यादा मायने रखती है। अगर आप नियमित रहेंगे और रोजाना एक ही समय पर वही काम दोहराएंगे, तो पपी बहुत जल्द ही यह सब कुछ सीख लेगा। लेकिन अगर आप बार-बार उसके रूटीन में बदलाव करेंगे, तो इससे पपी उलझन का शिकार हो जाएगा। रोजाना का एक रूटीन बनाएं जिसको पपी समझ सके। पपी को नीचे बताए हुए समय पर रोजाना बाहर लेकर जाएं:  सुबह उठते ही पपी को बाहर लेकर जाया जाए। पपी को खाने के 20 मिनट बाद शौच के लिए जाने की आवश्यकता होती है। दिन में कभी भी नींद लेने के बाद खेल-कूद के फौरन बाद रात में सोने से पहले, इसके अलावा 8 से 14 हफ्तों की आयु वाले कुत्तों को रात में भी पेशाब के लिए जाने की आवश्यकता होती है। इसलिए इनकी क्रेट को अपने नजदीक रखें, ताकि रात में आप उसकी आवाज सुन सकें और इसके साथ ही साथ अपनी चप्पलों, लीश (leash) और कपड़ों को रात में बाहर जाने के लिए तैयार रखें। पपी को बाहर शौच के लिए ले जाने के साथ-साथ आपको कोई ऐसा शब्द भी आदेश के लिए तय करना होगा जिसे वह शौच से जोड़ सके, जैसे "पोटी करने चलो" "फ्रेश होने चलो” इत्यादि। इस बात का ध्यान रखें कि आपको इस कमांड को केवल पपी को शौच के लिए ले जाते समय ही इस्तेमाल करना है। हर बार पपी को शौच के लिए ले जाते समय इस कमांड का इस्तेमाल करें। इस तरह पपी इस कमांड को शौच से जोड़ लेगा। यह तरीका भविष्य में दोस्त, रिश्तेदार या सफर में पपी को ले जाते समय आपके बहुत काम आएगा। कुत्ते के बच्चे इस बात को नहीं समझते कि इंसान को क्या चीज़ सही और क्या गलत लगती है। हालांकि वह हमसे बहुत सारी चीजें सीख सकते हैं। कारपेट के ऊपर पेशाब करना बुरा व्यवहार है, उन्हें यह बात नहीं मालूम होती। घर के बाहर मौजूद घास और घर में बिछा कारपेट, दोनों उनके लिए बराबर हैं। लेकिन आप आपके पपी को दोनों में फर्क करना सिखा सकते हैं। आपका पपी नहीं समझ सकता कि आप उसको किस बात की सजा दे रहे हैं। डांटने और मारने से उसके अंदर सिर्फ आपका खौफ बैठ जाएगा। ऐसा करने से वह घर के बाहर आपकी नजरों से दूर कहीं जाकर छिप भी सकता है। अगर आप सकारात्मक तरीके से उसकी ट्रेनिंग नहीं करेंगे, तो घर में तोड़-फोड़ करने के अलावा उसके व्यवहार में बहुत से गंभीर बदलाव आ सकते हैं। छोटे कुत्तों के मुकाबले बड़े कुत्तों को शौच के लिए ट्रेंड करना आसान होता है। क्योंकि छोटे कुत्तों का पाचन तंत्र छोटा होता है, जिसकी वजह से इन्हें बार-बार शौच के लिए जाने की आवश्यकता पड़ती है। छोटे कुत्ते ऐसी जगह पर भी शौच करने चले जाते हैं जहां पर आप की नजर नहीं पड़ती और जब तक आपको पता चलता है, तब तक कुत्ते को यह करने की आदत हो चुकी होती है। इससे बचने के लिए घर की ऐसी जगहों तक, कुत्ते की पहुंच को सीमित रखें। क्रेट को इस तरह सेट किया जाए कि आपका पपी उसमें आसानी से लेट, बैठ और घूम सकें। क्रेट का आकार इतना बड़ा नहीं होना चाहिए कि पपी क्रेट के एक कोने में मल-मूत्र करके दूसरे कोने में जाकर सो जाए। ऐसा करने का मक़सद यह है कि मल-मूत्र पर न सोने की इनकी स्वाभाविक प्रवृत्ति बनी रहे और वह घर से बाहर जाकर ही मल-मूत्र करे। अगर आपके पास बड़ी नस्ल का कुत्ता है, तो मार्केट में ऐसी क्रेट भी मौजूद हैं, जिनको कुत्ते के शरीर के आकार के हिसाब से एडजस्ट किया जा सकता है। इससे कुत्ते का आकार बढ़ने पर आपको बड़ी क्रेट नहीं खरीदना पड़ेगी। अगर आपके पास क्रेट नहीं है, तो आप आपके बाथरूम के किसी हिस्से के आगे बेबी गेट लगाकर, इसे इस काम के लिए इस्तेमाल कर सकते हैं। यह जगह आप घर के पिछवाड़े में किसी इमारत के नजदीक या गार्डन के किसी कोने में भी बना सकते हैं जहां पर वह हवा, आंधी से बच सके। इस बात का ध्यान रखें कि पपी के आदी होने पर आप जगह में बार-बार बदलाव नहीं कर सकते। इसलिए जगह का सोच समझकर चुनाव करें, ताकि पपी आपके द्वारा किए गए बदलाव से परेशान न हो। क्रेट्स, डॉग पेन्स, बेबी गेट्स और लीश का इस्तेमाल करके, अपनी तरफ से पपी को घर में सीमित जगहों तक रखने की पूरी कोशिश करें और पेशाब निकलने की संभावना को कम करें। जब आपका पपी छोटा हो तब क्रेट के आसपास की जगह 4 से 6 फिट से अधिक नहीं होना चाहिए। जैसे-जैसे कुत्ता बड़ा होता जाए और घर का आदि होता जाए, तो आप क्रेट के आसपास की जगह को बढ़ा सकते हैं। जितना अधिक कुत्ता खुद पर काबू कर पाएगा, आप उसको उतनी अधिक जगह घर में घूमने फिरने को दे सकते हैं। अगर वह इतना समझदार हो गया है कि शौच आने पर आपको संकेत दे सके, तो आप चाहें तो उसे लंबे समय के लिए भी ऐसा करने दे सकते हैं। यहां तक पहुंचने में पपी को 2 हफ्ते का समय लगना चाहिए। अगर आपके घर के आसपास ऐसा गेट और फेंसिंग है, जिससे‌ पपी बाहर न निकल सके, तो डॉग डोर आपके लिए काफी फायदेमंद रहेगा। फेंसिंग होने के बावजूद भी जंगली जानवर जैसे भेड़ियों से सावधान रहें, जो आपके पपी को खा सकते हैं। अपने कुत्ते को ज्यादा समय के लिए बाहर अकेला न छोड़ें। अगर आपके घर में डोगी डोर या खुली जगह नहीं है या फिर आप की गैर-मौजूदगी में कोई उसे बाहर शौच के लिए ले जाने वाला नहीं है, तो आप घर में निर्धारित जगह पर पपी को शौच कराने के लिए पेपर ट्रेनिंग मेथर्ड भी इस्तेमाल कर सकते हैं। अगर आप समय पर घर नहीं लौट पाते, तो यह पपी के शौच के लिए दूसरे विकल्प के तौर पर काम आएगा। न्यूज़पेपर बिछाएं या फिर पपी के लिए एक छोटा डिब्बा रखें। पपी क्योंकि ऐसी जगह पर ही शौच करेगा जहां पर उसे पहले किए गए मल-मूत्र की गंध आ रही हो, तो इस काम के लिए आप उस डिब्बे में वह कपड़ा रख सकते हैं, जिससे आपने पहले मल मूत्र साफ किया था।  बहुत से लोग न्यूज़पेपर बिछाना छोड़ देते हैं, क्योंकि वह कहते हैं कि पपी के घर में पेशाब करने में कोई हर्ज नहीं है। इसलिए वह न्यूज़पेपर नहीं बिछाते, क्योंकि उन्हें मल-मूत्र साफ करने में बुरा महसूस नहीं होता। हर मालिक को कहीं ना कहीं से तो शुरुआत करनी ही होगी। अगर आपको थोड़ा बहुत मल मूत्र साफ करने में कोई घृणा नहीं आती, तो यह आपकी फैमिली और आपके कुत्ते के लिए बहुत अच्छा रहेगा। न्यूज़पेपर पर शौच करने का आदी होने में कुछ समय लग सकता है, लेकिन अगर आप धीरे-धीरे न्यूज़पेपर की जगह को कम करते जाएंगे, तो आप अपने घर को पपी के पेशाब निकलने जैसी घटना से बचाने में कामयाब हो सकते हैं। पपी को पूरे घर में घूमने-फिरने से रोकने के लिए, पपी को छोटी सी जगह में सीमित कर दिया जाए। अगर आप घूमने-फिरने जाते हैं, तो आपके पपी की देखभाल के लिए कोई और भी होना चाहिए। अगर आप आपके परिवार या दोस्तों के साथ रहते हैं, तो उन्हें इस काम की जिम्मेदारी दें। अगर आप आपके परिवार के साथ कहीं जा रहे हैं, तो किसी ऐसे व्यक्ति को जिम्मेदारी दी जाए जो अच्छे से पपी की देखभाल कर सके। उसको पपी के रूटिंग के बारे में, जैसे उसका सोना, उसको कब खिलाएं और कब ना खिलाए इत्यादि, सब बताएं। आप केनल (kennel) सुविधा का भी इस्तेमाल कर सकते हैं। केनल उस जगह को कहते हैं, जहां पर आप की गैर-मौजूदगी में आपके पपी या कुत्ते की देखभाल की जाती है। इस बात का भी ध्यान रखें कि केनल (kennel) के अलग शेड्यूल की वजह से आपके पपी को अगर वहां ज़बरदस्ती शौच कराने पर मजबूर किया जाता है, तो आपके द्वारा कराई गई सारी ट्रेनिंग पर पानी फिर सकता है। इस सुविधा के फायदे भी हैं, और नुकसान भी, इसलिए बहुत सोच समझकर कोई फैसला लिया जाए।
शौच का समय निश्चित करें: कोई शब्द शौच का आदेश देने के लिए तय करें: इस कमांड को नियमित रूप से इस्तेमाल करें: पपी द्वारा दुनिया को देखने के नज़रिए को समझें: पेशाब निकल जाने जैसी गलती करने पर पपी को सजा देने से बचें: अपने कुत्ते की प्रजाति का पता करें: पपी के आकार के मुताबिक क्रेट को सेट करें: पपी को वापस घर लाने से पहले शौच के लिए निर्धारित जगह पर लेकर जाएं: शुरुआत में पपी को घर में सीमित जगहों तक ही जाने दें: आप की निगरानी में पपी को घर में लीश बांधकर घर में घूमने फिरने दें: पपी के लिए फ्लैप डोर (flap door) रखें: पपी के इस्तेमाल के लिए न्यूज़पेपर बिछाएं: पपी की देखभाल की किसी को जिम्मेदारी दें:
https://www.wikihow.com/House-Train-a-Puppy https://www.wikihow.com/House-Train-a-Puppy https://www.wikihow.com/House-Train-a-Puppy
Developing a Routine Giving Your Puppy the Proper Environment Incorporating Unsupervised Time